Блед бързолет
Бледият бързолет (Apus pallidus) е дребна птица от семейство Бързолетови (Apodidae), разред Бързолетоподобни (Apodiformes).

Описание 
Дължината на тялото му е около 16 – 17 cm. много прилича на сродния му Черен бързолет, но е по-светло оцветен. Оперението му е в сиви тонове с изключение на гушата която е по-светла. Няма изразен полов диморфизъм. Лети изключително добре и с много висока скорост.

Разпространение 
Среща се в Европа (включително България), Азия и Африка. Прелетна птица.

Начин на живот и хранене 
Подобно на другите видове бързолети, прекарва почти целия си живот в полет. Каца единствено по време на размножителния период докато мъти. Храни се с дребни летящи насекоми, предимно комари и мушици, които улавя летейки с широко отворена човка, като в сакче.

Размножаване 

Снася 2 бели сферични яйца, които мътят и двамата родители. Малките се излюпват слепи и безпомощни и ги хранят и двамата родители с насекоми. Годишно отглежда едно люпило.

Природозащитен статут 
 Червен списък на световнозастрашените видове (IUCN Red List) – Незастрашен вид (Least Concern LC)

Световната популация е многобройна (77 000 – 320 000 индивида само в Европа), с голям ареал, обхващащ между 1 000 000 и 10 000 000 km².

В България е защитен вид.

Бележки 

Бързолети
Фауна на Палеарктика
Фауна на Афротропическата област